
DR 30.10.2019 39 

 
Timbalan Yang di-Pertua [Dato’ Mohd Rashid Hasnon]: Sila Yang Berhormat 

Timbalan Menteri. 

Tuan Sivarasa Rasiah: Terima kasih Yang Berhormat Beaufort atas pandangan itu. 
Saya setuju ya. Saya setuju, kita mesti tunaikan hasrat rakyat. Itu memang sangat penting. 
Saya ambil maklum ya, pemantauan ini penting. Akan tetapi, yang saya terangkan tadi adalah 
prosedur yang sedia ada sekarang.  

Saya teruskan daripada isu yang dibangkitkan oleh Yang Berhormat Tenom yang 
membangkitkan mengenai isu jambatan gantung yang perlu dibina dan dibaiki. Bagi tujuan 
ini, KPLB di bawah Social Amenity Programme (PAMS) memberi tumpuan kepada projek-
projek kemudahan yang dikenal pasti menjadi keperluan penting untuk dibangunkan di 
sesebuah kampung mengikut skop dalam garis panduan yang ditetapkan. Berkenaan 
jambatan-jambatan kecil ini, dalam tempoh tahun 2016 sehingga tahun 2019, KPLB telah 
melaksanakan sebanyak 129 projek membina baharu, menaik taraf dan membaik pulih 
jambatan dan titi di negeri Sabah dengan kos sebanyak RM18.75 juta. Untuk tahun 2019 dan 
2020, peruntukan tambahan juga RM10 juta telah diperuntukkan untuk Sabah khususnya 
untuk projek jambatan.  

Saya alih sekarang kepada isu pembangunan infrastruktur bagi negeri Sarawak di 
mana 10 orang Ahli Parlimen iaitu Yang Berhormat Limbang, Yang Berhormat Igan, Yang 
Berhormat Julau, Yang Berhormat Sibu, Yang Berhormat Kanowit, Yang Berhormat Baram, 
Yang Berhormat Lubok Antu, Yang Berhormat Saratok, Yang Berhormat Puncak Borneo dan 
Yang Berhormat Mas Gading membangkitkan isu-isu.  

Ini untuk maklumat secara umum, dalam pelaksanaan RMKe-11 daripada tahun 
2016 hingga tahun 2020, negeri Sarawak telah diperuntukkan sebanyak RM1.69 bilion untuk 
bekalan elektrik luar bandar, RM1.8 bilion bagi bekalan air luar bandar dan RM3.176 bilion 
bagi projek jalan luar bandar. Untuk tahun 2019 sahaja, ada 10 projek BLB yang sekarang 
dilaksanakan di Sarawak dengan nilai RM442 juta. Untuk jalan luar bandar, 15 projek 
diluluskan untuk tahun 2019, kos keseluruhan RM633 juta. Untuk projek elektrik luar bandar, 
peruntukan untuk tahun 2019 ialah RM241 juta.  

Datuk Ugak anak Kumbong [Hulu Rajang]: Yang Berhormat Timbalan Menteri, 
Hulu Rajang. 

Tuan Sivarasa Rasiah: Yang Berhormat Hulu Rajang, silakan. 

Datuk Ugak anak Kumbong [Hulu Rajang]: Terima kasih Yang Berhormat 
Timbalan Menteri. Terima kasih Tuan Yang di-Pertua. Saya ingin bertanya kepada Yang 
Berhormat Timbalan Menteri, projek-projek yang telah diluluskan semasa tahun 2018, sudah 
itu peralihan kerajaan, ditarik atau ditangguhkan seperti tiga buah projek di kawasan saya 
iaitu jalan Rumah Juntan ke Nanga Melekun, Sungai Sut sepanjang 14 kilometer.  

Kedua, projek naik taraf jalan balak penempatan semula Tegulang Fasa 6 di daerah 
Belaga untuk penempatan suku kaum Penan kita. Ketiga iaitu projek naik taraf jalan balak 
penempatan semula Metalun Fasa 5 di Belaga juga, sepanjang 17.5 kilometer. Jadi saya 
hendak tahu, adakah projek itu dikembalikan atau tidak? Kalau tidak, di manakah peruntukan 
diberi kepada infrastruktur-infrastruktur di kementerian? Saya hendak tahu. Terima kasih. 

Tuan Sivarasa Rasiah: Tuan Yang di-Pertua, jawapan saya ada spesifik kepada 
tiga projek jalan luar bandar yang dibangkitkan tadi, saya akan siasat dan bagi jawapan 
secara bertulis supaya maklumat yang kita bagi itu tepat ya. Apakah status dia dengan 
peruntukan, apa status peruntukan itu.  

Saya alih kepada isu yang dibangkitkan oleh Yang Berhormat Batang Sadong, yang 
membangkitkan mengenai pembangunan di Simunjan, di kawasan beliau. Untuk makluman 
Yang Berhormat, sebanyak RM1 juta telah diluluskan untuk projek jalan Nangga Jagau ke 
Simunjan dan RM2 juta untuk projek jalan Kampung Lubuk Samsu, Kampung Setamin, 
Kampung Sabang, Kampung Semanggal, Kampung Tanjong Tanglong, Kampung Sungai 
Bar, Simunjan di bahagian Samarahan Sarawak.  

Saya alih Tuan Yang di-Pertua dengan izin, ke isu yang dibangkit oleh Yang 
Berhormat Limbang yang bertanya tentang status Projek Bekalan Elektrik Luar Bandar 
(BELB) bagi dua tempat, Rumah Panjang Lawai dan Rumah Panjang Jampong. Soalan dia 
secara spesifik ialah kenapa projek Rumah Panjang Lawai ini diambil alih oleh kerajaan 
negeri dan Rumah Panjang Jampong diteruskan oleh KPLB Pusat.  



Timbalan Yang di-Pertua [Dato' Mohd Rashid Hasnon]: Sila Yang Berhormat. Timbalan Menteri. Tuan Sivarasa Rasiah: Terima kasih Yang Berhormat Beaufort atas pandangan itu. Saya setuju ya. Saya setuju, kita mesti tunaikan hasrat rakyat. Itu memang sangat penting. Saya ambil maklum ya, pemantauan ini penting. Akan tetapi, yang saya terangkan tadi adalah prosedur yang sedia ada sekarang. Saya teruskan daripada isu yang dibangkitkan oleh Yang Berhormat Tenom yang membangkitkan mengenai isu jambatan gantung yang perlu dibina dan dibaiki. Bagi tujuan ini, KPLB di bawah Social Amenity Programme (PAMS) memberi tumpuan kepada projek- projek kemudahan yang dikenal pasti menjadi keperluan penting untuk dibangunkan di sesebuah kampung mengikut skop dalam garis panduan yang ditetapkan. Berkenaan jambatan-jambatan kecil ini, dalam tempoh tahun 2016 sehingga tahun 2019, KPLB telah melaksanakan sebanyak 129 projek membina baharu, menaik taraf dan membaik pulih jambatan dan titi di negeri Sabah dengan kos sebanyak RM18.75 juta. Untuk tahun 2019 dan 2020, peruntukan tambahan juga RM10 juta telah diperuntukkan untuk Sabah khususnya untuk projek jambatan. Saya alih sekarang kepada isu pembangunan infrastruktur bagi negeri Sarawak di mana 10 orang Ahli Parlimen iaitu Yang Berhormat Limbang, Yang Berhormat Igan, Yang Berhormat Julau, Yang Berhormat Sibu, Yang Berhormat Kanowit, Yang Berhormat Baram, Yang Berhormat Lubok Antu, Yang Berhormat Saratok, Yang Berhormat Puncak Borneo dan Yang Berhormat Mas Gading membangkitkan isu-isu. Ini untuk maklumat secara umum, dalam pelaksanaan RMKe-11 daripada tahun 2016 hingga tahun 2020, negeri Sarawak telah diperuntukkan sebanyak RM1.69 bilion untuk bekalan elektrik luar bandar, RM1.8 bilion bagi bekalan air luar bandar dan RM3.176 bilion bagi projek jalan luar bandar. Untuk tahun 2019 sahaja, ada 10 projek BLB yang sekarang dilaksanakan di Sarawak dengan nilai RM442 juta. Untuk jalan luar bandar, 15 projek diluluskan untuk tahun 2019, kos keseluruhan RM633 juta. Untuk projek elektrik luar bandar, peruntukan untuk tahun 2019 ialah RM241 juta. Datuk Ugak anak Kumbong [Hulu Rajang]: Yang Berhormat Timbalan Menteri, Hulu Rajang. Tuan Sivarasa Rasiah: Yang Berhormat Hulu Rajang, silakan. Datuk Ugak anak Kumbong [Hulu Rajang]: Terima kasih Yang Berhormat Timbalan Menteri. Terima kasih Tuan Yang di-Pertua. Saya ingin bertanya kepada Yang Berhormat Timbalan Menteri, projek-projek yang telah diluluskan semasa tahun 2018, sudah itu peralihan kerajaan, ditarik atau ditangguhkan seperti tiga buah projek di kawasan saya iaitu jalan Rumah Juntan ke Nanga Melekun, Sungai Sut sepanjang 14 kilometer. Kedua, projek naik taraf jalan balak penempatan semula Tegulang Fasa 6 di daerah Belaga untuk penempatan suku kaum Penan kita. Ketiga iaitu projek naik taraf jalan balak penempatan semula Metalun Fasa 5 di Belaga juga, sepanjang 17.5 kilometer. Jadi saya hendak tahu, adakah projek itu dikembalikan atau tidak? Kalau tidak, di manakah peruntukan diberi kepada infrastruktur-infrastruktur di kementerian? Saya hendak tahu. Terima kasih. Tuan Sivarasa Rasiah: Tuan Yang di-Pertua, jawapan saya ada spesifik kepada tiga projek jalan luar bandar yang dibangkitkan tadi, saya akan siasat dan bagi jawapan secara bertulis supaya maklumat yang kita bagi itu tepat ya. Apakah status dia dengan peruntukan, apa status peruntukan itu. Saya alih kepada isu yang dibangkitkan oleh Yang Berhormat Batang Sadong, yang membangkitkan mengenai pembangunan di Simunjan, di kawasan beliau. Untuk makluman Yang Berhormat, sebanyak RM1 juta telah diluluskan untuk projek jalan Nangga Jagau ke Simunjan dan RM2 juta untuk projek jalan Kampung Lubuk Samsu, Kampung Setamin, Kampung Sabang, Kampung Semanggal, Kampung Tanjong Tanglong, Kampung Sungai Bar, Simunjan di bahagian Samarahan Sarawak. Saya alih Tuan Yang di-Pertua dengan izin, ke isu yang dibangkit oleh Yang Berhormat Limbang yang bertanya tentang status Projek Bekalan Elektrik Luar Bandar (BELB) bagi dua tempat, Rumah Panjang Lawai dan Rumah Panjang Jampong. Soalan dia secara spesifik ialah kenapa projek Rumah Panjang Lawai ini diambil alih oleh kerajaan negeri dan Rumah Panjang Jampong diteruskan oleh KPLB Pusat.